Diari Oficial de la Generalitat Valenciana


Sumari del DOGV 4098, del 02-10-2001 (2001/9277)

ACORD de 27 de juliol de 2001, de la Comissió Territorial d'Urbanisme de València, referit a la modificació del Pla General de Burjassot relativa a la descatalogació de l'immoble xalet Ys.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9277


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Burjassot
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, referit a la modificació del Pla General de Burjassot relativa a la descatalogació de l'immoble xalet Ys. [2001/X9277]
  
Vist l'expedient remés per l'Ajuntament de Burjassot referit a la modificació del Pla General relativa a la descatalogació de l'immoble xalet Ys, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió del dia 29 de gener de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data de 30 d'abril de 2001.
  
Segon. El projecte consta de memòria justificativa, plans d'informació i ordenació i plans del projecte bàsic de rehabilitació de l'immoble afectat.
  
Tercer. L'objecte de la modificació és eliminar del catàleg del planejament general l'immoble xalet Ys , protegit amb nivell protecció integral bàsica.
  
La modificació es justifica en la necessitat de desplaçar l'edifici ?preveient, per tant, la seua reconstrucció en una ubicació pròxima-, per ser incompatible amb el sistema viari previst en l'àmbit.
  
Quart. Durant la tramitació de l'expedient s'ha sol·licitat l'informe dels organismes que s'indiquen a continuació, sense que, fins a la data, es tinga constatació de la seua emissió:
  
- Unitat de Patrimoni de la Conselleria de Cultura, Educació i Ciència (18.06.01)
  
- Direcció General de Transports de la COPUT (09.07.01)
  
Cinqué. Burjassot té el Pla General aprovat definitivament per la Comissió Territorial d'Urbanisme amb data 27 de setembre de 1990.
  
Sisé. La Comissió Informativa de la Comissió Territorial d'Urbanisme de València, en sessió de 24 de juliol de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. La Direcció General de Transports de la COPUT ha emés l'informe de caràcter favorable amb data 23 de juliol de 2001.
  
Quart. Les determinacions contingudes en la modificació es consideren de forma general, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda:
  
Aprovar definitivament la modificació del Pla General de Burjassot relativa a la descatalogació de l'immoble xalet Ys.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.